แรงขายกลุ่มอิเล็กฯ-โรงกลั่น ฉุด SET ปิดร่วง 11 จุด
แรงขายกลุ่มอิเล็กฯ-โรงกลั่น ฉุด SET ปิดร่วง 11 จุด โดยดัชนีปิดตลาดวันนี้ ที่ระดับ 1,703.03 จุด ลดลง 11.62 จุด หรือ 0.68% มูลค่าซื้อขาย 5.50 หมื่นลบ.
9 พ.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,703.03 จุด ลดลง 11.62 จุด หรือ 0.68% มูลค่าซื้อขาย 5.50 หมื่นลบ.
10 หุ้นกดดัชนีวันนี้

ด้าน คุณกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน เปิดเผยกับ “ข่าวหุ้นธุรกิจออนไลน์” ว่าภาวะตลาดตลอดทั้งวันนี้ ดัชนีปรับตัวยืนอยู่ทั้งในแดนบวกและแดนลบ และปรับตัวลงแรงในช่วงท้ายตลาดวันนี้ เนื่องจากมีแรงเทขายในหุ้นกลุ่มอิเล็กทรอนิกส์ และกลุ่มโรงกลั่น ซึ่งก่อนหน้านี้ได้ปรับตัวขึ้นต่อเนื่องและราคาพุ่งขึ้นสูงมากเกินไปแล้ว ส่งผลให้นักลงทุนเทขายทำกำไรและเป็นตัวกดดัชนีร่วงแรงในวันนี้
สำหรับแนวโน้มภาวะตลาดวันพรุ่งนี้ ยังคงแนะนำให้หลีกเลี่ยงการลงทุนในกลุ่มอิเล็กทรอนิกส์และกลุ่มโรงกลั่น และหันมาเน้นในหุ้นกลุ่ม Big Cap แทน อาทิ กลุ่มปิโตรเคมี, ธนาคาร ได้แก่ KBANK และค้าปลีก เช่น HMPRO, ROBINS เป็นต้น พร้อมให้แนวรับที่ระดับ 1,695 จุด และแนวต้าน 1,714-1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
ADVANC มูลค่าการซื้อขาย 2,752.75 ล้านบาท ปิดที่ 180.50 บาท ลดลง 4.00 บาท
AOT มูลค่าการซื้อขาย 2,648.23 ล้านบาท ปิดที่ 58.00 บาท ลดลง 0.50 บาท
PTTGC มูลค่าการซื้อขาย 2,235.31 ล้านบาท ปิดที่ 80.00 บาท ลดลง 0.25 บาท
PTT มูลค่าการซื้อขาย 1,984.76 ล้านบาท ปิดที่ 416.00 บาท ลดลง 4.00 บาท
SCB มูลค่าการซื้อขาย 1,951.00 ล้านบาท ปิดที่ 148.50 บาท ลดลง 0.50 บาท
 
ตลาดหุ้นเอเชีย

 
 